AJALUGU V KLASSILE

Koostaja: Madis Somelar

Õpik:       Milvi-Martina Piir. Inimesed ajas. Ajalooõpik 5. klassile, I–II osa. AS BIT 2008–2009.

Töövihik:     Milvi-Martina Piir. Inimesed ajas. Töövihik 5. klassile, I–II osa. AS BIT 2009.

Tundide arv 70

I poolaasta

	Tund
	Õpiku peatükk
	Teema
	Alateemad
	Õppematerjal
	Metoodilised soovitused

	1
	
	Sissejuhatus. Hindamise põhimõtted. 
	Sissejuhatus ajalooõppesse. Kuidas ajalooõpikut kasutada. 
	Õ lk 5–7. 
	Vestlus õpilastega. Miks ajalugu õppida? Mida ajalugu meile õpetab? Soovituslik kodune ülesanne: intervjuu vanemaga/ vanavanemaga teemal, kuidas nemad ajalugu koolis õppisid.

	2
	1.
	Ajalugu on põnev ja kasulik. 
	Miks on minevik tähtis? Kus me minevikku kohtame? Mis on ajalugu? Kust algab ajalooline aeg? Kuidas ajalugu uuritakse? Kuidas minevikku hinnata?
	Õ lk 8–11. 

TV lk 4–7.
	Olulisel kohal on diskussioon. Üheskoos võiks arutleda lk 8–11 jooksva ajatelge kujutava „filmilindi“ üle. „Filmilint“ kui ajatelg. Tasuks ka arutleda, kuidas me teame eri ajastute kohta. 

	3
	2. 
	Aja mõõtmine. 
	Mille järgi arvestati aega? Sündmuste dateerimine. Kuidas dateeritakse sündmusi praegu. 
	Õ lk 12–15.

TV lk 8–11.
	Tahvlile tuleks teha ajatelg pikkusega ca 5000 aastat: 3000 eKr – 2000 pKr. Igal õpilasel peaks olema ka oma ajatelg, kuhu ta õpetaja suunistel sündmusi kannab. Ajatelg võiks olla esimesel korral õpetaja paljundatud. 

	4
	3. 
	Ajalooallikad. 
	Kuidas minevikust teada saada? Miks on kirjalikud ajalooallikad tähtsad? Kuidas kirjalikke allikaid uuritakse? Kuidas kirjalikke allikaid hinnata?
	Õ lk 16–19.

TV lk 12–13.
	Olulisel kohal on näitlikustamine. Õpilastele tuleks näidata erinevaid kultuuriloolise väärtusega esemeid, raamatud, vanu ajalehti. Vanemad ja vanavanemad kui otsesed ajalooallikad (suulise pärimuse edasikandjad). 

	5
	4. 
	Arheoloogia.
	Mis on arheoloogia? Kuidas otsitakse muistiseid? Kuidas toimuvad arheoloogilised kaevamised? Kes tohib arheoloogilisi kaevamisi teha?
	Õ lk 20–23.

TV lk 14–17.
	Olulised kohal pildimaterjal erinevatest esemetest, mida on väljakaevamistel leitud. Sobilik on töö ajateljega: vaadelda, millisest perioodist pärinevad esemelised ajalooallikad, millisest perioodist pärinevad kirjalikud ajalooallikad. Rõhutada muinasaja ja vanaaja piiri. Atlasest näidata esimesi kõrgkultuure. Näiteks Egiptust ja Mesopotaamiat. Hea on tuua mõni allikas, kus kirjeldatakse asulapaiga leidmist. Näiteks Pulli küla avastamist. Viimane võib jääda ka koduseks infootsinguks.

	6
	
	Ajalooürik
	Ajalooüriku koostamine. 
	
	Õpetaja kirjeldab õpilastele üriku olulisust ajaloo uurimisel. Õpetaja toob õpilastele näiteid erinevatest võimalustest üriku loomisel. Rõhuasetuse valib õpetaja ise, samas võiks õpilase loodud ürik vastata järgmistele küsimustele: Millal on ürik loodud? Kes on üriku autor? Mis on üriku loomise eesmärk? Mis infot ürik meile pakub? 



	7
	5.
	Arhiivid ja muuseumid.
	Kuidas säilitatakse vanu kirjutisi? Kuidas säilitatakse vanu esemeid? Kuidas muuseumid ja arhiivid oma kogusid tutvustavad? Miks on arhiivid või muuseumid tähtsad?
	Õ lk 24–27.

TV lk 18–21.
	Olulisel kohal vestlus.

	8
	
	Muuseumi või arhiivi külastamine. 
	Arutelu all samad küsimused, mis eelmisel tunnil klassiruumis.
	Tööleht
	Õpetaja või muuseumipedagoogi poolt koostatud tööleht, mis konkretiseerib teema, mida käsitletakse. Pigem külastada koduloo-, maja- või tarbekunsti muuseumi. 

	9
	
	Vanade asjade päev
	Kordavalt arutletakse samade küsimuste üle, millel peatuti esimeses viies õppetükis.
	Eri liiki ajalooallikad.
	Õpilased võtavad klassiruumi kaasa vanu koduloolise väärtusega esemeid. Sobilikud on nii esemelised kui ka kirjalikud ajalooallikad. Oluline, et õpilane määratleks allika liigi ning räägiks allikast loo. Võiks proovida allikaid dateerida ja ajateljele kanda.

	10
	6. 
	Eelajalooline aeg. Mägilane Ötzi.
	Inimese eellased. Neandertali inimene. Homo sapiens. Koduloomad ja põlluharimine. Ötzi. 
	Õ lk 28–31.

TV lk 22–25
	Õpilased võiksid kätt proovida koopamaalingu joonistamisel. Soovitav on lühijutukese kirjutamine teemal, milline nägi välja muinasaja inimese üks argipäev.

	11
	7.
	Vana-Egiptus. Ehitusmeister Imhotep.
	Egiptus – Niiluse kingitus. Egiptuse usund. Kuidas Egiptust valitseti? Hauakambrid.
	Õ lk 32–35.

TV lk 26–29.
	Mõistekaardi loomine Egiptust puudutavate mõistete kohta. Töö atlasega: Egiptus, Niilus, Vahemeri, Giza püramiidid.

	12
	
	Vana-Egiptus.
	Kirjalikud ja esemelised ajalooallikad Egiptuse kohta. Töö ajateljega.
	A3 paber ajatelje valmistamiseks.
	Õpilased võtavad tundi kaasa Egiptusega seotud esemeid, kirjalikke allikaid, postkaarte. Üheskoos uuritakse esemete, ehitiste ja isikutega seonduvat. Õpilased joonistavad ajatelje 3000 eKr – 500 pKr ning joonistavad ajateljele endale sobivad Egiptusega seotud esemed, isikud ja ehitised ja kirjutavad juurde olulisima nende kohta.

	13
	8. 
	Vana-Kreeka. Kirjanik Aristophanes. 
	Kreeka geograafiline asend (töö kaardiga). Ateena – demokraatia häll. Aristophanes. 
	Õ lk 36-39.

TV lk 30–33.
	Töö kaardiga: Balkani ps, Ateena, Egeuse meri, Vahemeri, Kreeta saar. 

	14
	
	Vana-Kreeka.
	Vana-Kreeka jumalad. Müüdid.
	„Iidsete aegade lood“
	Õpetajapoolne ettekanne, ettelugemine, jutustus Vana-Kreeka jumalatega seotud müütidest.

	15
	9. 
	Vana-Rooma. Väejuht Julius Caesar.
	Rooma geograafiline asend (töö kaardiga). Rooma – muistne suurriik. Julius Caesar.
	Õ lk 40-43.

TV lk 34–37.
	Töö kaardiga: Apenniini ps, Rooma, Tiberi jõgi, Vahemeri, Sitsiilia saar. Õpetaja jutustus Julius Caesari elust. Sobilik lisamaterjal „Vana-Hõbe“. Soovituslik empaatiaülesanne, kus õpilane püüab end asetada Julius Caesari olukorda ja kirjeldada mõtteid ja tundeid mingis olukorras. Võib teha ka võrdleva tabeli Vana-Kreeka ja Vana-Rooma kohta.

	16
	10.
	Elu Pompeis. Preestrinna Eumachia.
	Tuha alt välja kaevatud Pompei. Preestrinna Eumachia.
	Õ lk 44–47.

TV lk 38–41.
	Rõhk võiks olla pildimaterjalil Pompeist. Arutleda võiks ka looduskatastroofide põhjuste ja tagajärgede üle tänapäeva maailmas.

	17
	11.
	Ristiusu teke. Jeesus Kristus. 
	Jeesuse elu ja õpetus. Jeesuse surm. Piibel. Kristluse levik. 
	Õ lk 48–51. „Piiblilood“

TV lk 42–45.
	Õpetaja jutustus Jeesuse sünnist, elust, surmast. Arutleda võiks religiooni mõju/tähtsuse üle pere- ja koolitraditsioonidele. Võimalusel näidata õpilastele varase trükiaastaga piiblit. Nii saab arutleda, miks piibel on siiani säilinud.

	18
	12.
	Bütsantsi keisririik. Keisrinna Theodora.
	Konstantinoopol – kaubateede ristumispunkt. Riigi õitseng. Justinianuse koodeks. Keisrinna Theodora. Bütsantsi geograafiline asend (töö kaardiga).
	Õ lk 52–55. 

TV lk 46–47.
	Arutelu naiste positsiooni üle antiik- ja varakeskajal. Keisrinna Theodora ja preestrinna Eumachia võrdlus. Töö kaardiga: Konstantinoopol, Egeuse meri, Must meri, Vahemeri, Väike-Aasia, Kreeka, Egiptus.

	19
	
	Ekskursioon kodukandi kirikusse (soovituslikult luteri kirikusse).
	Pühakoja (kiriku) ülesehitus, kirikuõpetaja roll, alatarimaal, ikoonid.
	Tööleht
	Kiriku külastamine peaks olema süsteemne ning tähelepanu koondamiseks peaks õppekäiku toetama õpetajapoolne tööleht. 



	20
	13. 
	Kloostrite asutamine. Munk Benedictus.
	Kes olid erakud? Mis on kloostrid? Kes on pühakud? Püha Benedictus. Ristiusu kaks suunda. 
	Õ lk 56-59. 

TV lk 48–51.
	Võimalusel tuleks õpilastele tuua pilt, fotosid Eesti kloostritest. Õpilased võiksid joonistada kloostri plaani, kus on toodud olulisemad ruumid, vajadusel aia- ja põllumaad. Kavandatud kloostri plaani peaks ka põhjendama: miks mingi ruum kavandati. 

	21
	14.
	Islami tekkimine. Prohvet Muhamed.
	Araabia enne islamit. Muhamedi elu. Koraan. Islam ja kristlus. 
	Õ lk 60–63.

TV lk 52–55.
	Õpilastele võiks lugeda katkeid raamatust „Araabia maade kultuurist ja olustikust“. Koostada võrdlev tabel islami ja kristluse kohta. Võimalusel näidata õpilastele koraani. Kaardil tuleks näidata nii kristluse kui ka islami leviala.

	22
	15.
	Frangi riik.
	Frangi riigi geograafiline asend (töö kaardiga). Kes olid rüütlid? Turvised ja relvad. Linnused.
	Õ lk 64–67.

TV lk 56–58.
	Frangi riigi paiknemine – töö kaardiga. Olulisel kohal pildimaterjal. Näiteid võiks tuua ka Eesti ordu- ja piiskopilinnustest. Õpilasele võiks esitada pealkirjastamiseks erinevad keskaegsed sõjarelvad: piik, vibu, amb, taraan jne. Arutleda võiks, mis on ründe- ja mis kaitserelvad. 

	23
	15.
	Rüütel Roland.
	Rüütel Roland. 
	Õ lk 68–69.

TV lk 59.
	Diskussioon erinevate ajastute kangelaste kohta: Achilleus, Odysseus, Roland, kuningas Arthur. Teemat võiks siduda ka Eesti rahvuseepos „Kalevipojaga“. Olulisel kohal kasvatuslik pool: ausus, sangarlikkus, väärikus. 

	24
	16.
	Viikingite retked. Norra kuningas Olav Tryggvason.
	Kes olid viikingid? Viikingite avastusretked, „varjaagide tee“ (töö kaardiga). Norra kuningas Olav Tryggvason. 
	Õ lk 70–73.

TV lk 60–63.
	Töö kaardiga: Skandinaavia ps, Läänemeri, Briti saared, Gröönimaa, Ameerika. „Varjaagide tee“.  Viikingilaeva, ruunikivi ja viikingi joonistamine. 

	25
	17. 
	Vana-Vene riik. Suurvürst Jaroslav Tark. 
	Vana-Vene riigi sünd (paiknemine kaardil). Venemaa võtab vastu ristiusu. Suurvürst Jaroslav Tark.
	Õ lk 74–77.

TV lk 64–65.
	Töö kaardiga: Vana-Vene riigi territoorium, Kiiev. Kordavalt „Varjaagide tee“. Rõhutada Jaroslav Targa tegevust Eesti aladel. 

	26
	
	Ekskursioon õigeusu kirikusse.
	Kreeka katoliku ja luteri kiriku erinevused.
	Tööleht
	Vajalik õpilaste tähelepanu koondava töölehe olemasolu. Soovituslik on siduda töölehte eelmisel ekskursioonil (kirikusse) õpituga ning islami religiooniga. Ikoonimaalide näitamine.

	27
	18.
	Ristisõjad. Sultan Saladin.
	Ristisõdade algus. Sultan Saladin. Ristisõdade tagajärjed. Töö atlasega.
	Õ lk 78–81.

TV lk 66–67.
	Töö kaardiga. Õpilased jälgivad ristisõdijate teekondasid erinevate ristisõdade käigus. Sobilik põhjus-tagajärg tabeli loomine ristisõdade põhjuste ja tulemuste kohta. Õpetaja võiks luua õpilastele allikaülesande Laste ristisõja kohta.

	28
	19.
	Reisid kaugetele maadele. Marco Polo
	Veneetsia – merede valitseja. Marco Polo lapsepõlv. Pikk teekond itta. Hiinas mongolite khaani teenistuses. Tagasi kodus.
	Õ lk 82–85.

TV lk 68–71.
	Võimalusel vaadata filmi Veneetsiast või Peterburist (Põhjamaade Veneetsiast). Õpilased võiksid luua iseenda reisipäeviku. Aluseks võiks võtta reaalse reisi Eestisse või välisriiki. Kirjeldus peaks sisaldama ülevaadet geograafilistest objektidest, ehitistest, kultuurist. 

	29
	20.
	Eestlaste Muistne vabadusvõitlus. Kroonikakirjutaja Henrik. 
	Kuidas elasid muinaseestlased? Muistne vabadusvõitlus. Kroonikakirjutaja Henrik. 
	Õ lk 86–89.

TV lk 72–75.
	Töö kaardiga: muinasmaakondade võrdlus tänapäeva Eesti haldusjaotusega. Oma kodukandi määratlemine muinasaegsel Eesti kaardil. Õpilastele tuleks näidata Henriku „Liivimaa kroonikat“. Võimalusel lugeda raamatust mõni katkend. 

	30
	
	Eestlaste allajäämise põhjused Muistses vabadusvõitluses.
	Arutelu teemal: Miks eestlased kaotasid Muiste vabadusvõitluse? Jutukese kirjutamine


	
	Diskussioon eestlaste allajäämise põhjuste üle Muistses vabadusvõitluses. Järgneb kinnistava jutukese koostamine. 

	31
	21.
	Saja-aastane sõda. Prantsusmaa rahvuskangelane Jeanne d`Arc.
	Sõda Prantsusmaa trooni pärast. Jeanne d`Arc tuleb kuningale appi. Orleansi vabastamine. Kroonimine Reimsis. Jeanne`i surm. Jeanne d`Arci mõistatus. 
	Õ lk 90–93.

TV lk 76–77.
	Rühmatöö. Saja-aastase sõja osapooled: Inglismaa ja Prantsusmaa. Õpilased püüavad rühmas töötades põhjendada Inglismaa ja Prantsusmaa eesmärke Saja-aastases sõjas. Töö ajateljega. Nimetatud sõjaga seonduvate daatumite kandmine ajateljele. 

	32
	22.
	Kaubandus ja linnad. Kaupmees Hans Bouwer. 
	Kuidas elati Liivimaa linnades? Kaupmehed. Meistrid, sellid, õpipoisid. Kaupmees Hans Bouwer. Töö kaardiga. 
	Õ lk 94–97.

TV lk 78–79.
	Töö kaardiga: Eesti keskaegsete linnade märkimine kaardile, eraldi värviga tähistatakse Eesti hansalinnad. Õpilased võiksid kirjutada jutukese, kus asetavad end õpipoisi rolli, kes soovib saada meistriks. 

	33
	
	Valla- või linnaekskursioon. 
	Kodukandi tundmaõppimine. 
	Tööleht.
	Õpilastele võiks anda vanema kaardi, mis kajastab varasemat linnapilti. Kaart peaks sisaldama tänaseni tuntud ehitisi, mille abil saaks võrrelda kunagist kaarti tänasega. Oluline on kodakandi ajalooliste objektide tundmaõppimine. Tööleht aitab teemad konkretiseerida, vajadusel üldistusi teha. 



	34
	
	Ekskursioon Tallinna vanalinnas. Vanade rae- ja gildihoonete külastamine. 
	Jalutuskäik keskaegses Tallinnas.
	Tööleht. 
	Rõhuasetuse valib aineõpetaja. 

	35
	
	I osa kokkuvõte. 
	Tagasivaade poolaasta vältel õpitud teemadele. Ajatelg. 
	Õ lk 98–100. 
	Diskussioon. Ajateljele kantakse olulisemad sündmused, mida õppeaastal käsitleti. Sobilik on ka ülesanne, kus daatumile järgneb sajandi märkimine ka rooma numbrites. 

	36
	23.
	Suured maadeavastused. Meresõitja Kolumbus.
	Kaubatee Indiasse. Kas maakera on kerakujuline? Meresõitja Kolumbus. Indiaanlased. Edasised maadeavastused. 
	Õpiku II osa lk 6-11.

TV lk 4-7.
	Töö kaardiga: TV ülesande 2. lahendamisel paluge õpilastel võrrelda õpikus lk 11 esitatud kaarti M. Behaimi gloobuse poolkeradega. Võimalusel kasutage õppetöös gloobust. Õpilased võiks õpetaja abiga sõnastada maadeavastuste põhjused ning tagajärjed/tulemused. 

	37
	24.
	Kunst ja teadus.
	Uus mõttelaad.
	Õ lk 12-13.
TV lk 8.
	Õpetaja võiks õpilastele näidata mitmeid renessansiajastu maale ning ka arhitektuurimälestisi. Soovitav on õpilastega arutleda teemal renessansskunst Eestis, meie kodukandis. Raamatuna võib näiteks kasutada Antony Masoni tööd „Lääne kunsti ajalugu”.

	38
	24.
	Leonardo da Vinci.
	„Mona Lisa”, „Leonardo da Vinci” märkmikud.
	Õ lk 14-15.
TV lk 9.
	Üheks tunni osaks sobib õpetaja jutustus Leonardo da Vinci elust. Õpilastele võiks esitada fotosid da Vinci töödest, samuti võiks kasutada kaarti näitemaks erinevaid piirkondasid Itaalias, kus da Vinci töötas. Võimalusel on sobilik näidata lõiku filmist „Da Vinci kood”, kus analüüsitakse maali „Püha õhtusöömaaeg”.

	39
	25.
	Katoliku kiriku lõhenemine. Jutlustaja Martin Luther.
	Rahulolematus kirikuga. Jutlustaja Martin Luther. Trükikunst. Hariduse väärtustamine. Luterlus tänapäeval.
	Õ lk 16-19.
TV lk 10-11.
	Soovitan tahvlile kanda Martin Lutheri nime, aasta 1517 ja sõna reformatsioon. Eesmärk ei ole, et õpilane seda kindlasti mäletaks, samas võib korrektne mõiste paljudele meelde jääda. Õpilastele võiks näidata mõnda vana raamatut ning üheskoos arutleda, kuidas tuleks raamatuid hoida.

	40
	26.
	Hariduse levik. Kooliõpetaja Forselius.
	Eesti saab oma ülikooli. Lihtrahva haridus. Kooliõpetaja Forselius.
	Õ lk 20-23.
TV lk 12-13.
	Õpilased võiksid tundi kaasa võtta vanu aabitsaid ning esitada iga raamatu kohta loo. Näiteks, kes pereliikmetest sellest on õppinud või mis lugemispala enim meeldis jne.

	41
	
	Ekskursioon
	Külastamiseks võiks valida ühe objekti järgnevast loetelust: Tartu ülikooli peahoone, kodukandi vana mõisakool, muuseumina tegutsev vana koolihoone (näiteks J. V. Jannseni majamuuseum Pärnus), Palamuse koolimaja. 
	Tööleht
	Rõhuasetuse valib aineõpetaja. 

	42
	27.
	Venemaa tugevnemine. Tsaar Peeter Suur.
	Vene tsaaririik. Uuendused kultuuris ja kommetes. Troonile tõuseb Peeter I. Põhjasõda. Peetri ümberkorraldused. 
	Õ lk 24-27. 
TV lk 14-15.
	Rühmatöö ajateljega: õpilased paigutavad ajateljele Peeter I eluga seotud sündmusi. Sündmuste valik jääb õpetaja otsustada. Oluline, et loodaks tingimused loogilise mõtlemise arenguks. Näiteks: Narva lahing ei saa toimuda enne Põhjasõda. Hea oleks paigutada ajateljele ka pilte, fotosid isikutest või ehitistest, mis Peetri tegevusega seonduvad. Näiteks foto Kadrioru lossist (ajateljel võib märkida lossi põhiosa valmimise aastal 1725).

	43
	27.
	Tsaar Peeter Suur.
	Peetri ümberkorraldused.
	Õ lk 25, 27.
	Võimalus empaatiaülesandeks: õpilased võiksid arutleda teemal, miks Peeter I soovis ümberkorraldusi läbi viia. Samuti võib arutleda, mida võisid tunda bojaarid jne. Võimalusel lugeda õpilastele peatükke S. Aleksejevi raamatust:  „Lood Suvorovist ja vene sõduritest“.  

	44
	28.
	Tehnika areng. Leiutaja James Watt.
	Esimesed suured tootmisettevõtted. Uued jõuallikad. Leiutaja James Watt. Aurujõu kasutamine.
	Õ lk 28-31.
TV 16-17.
	Õpetaja võiks kanda tahvlile kaks veergu. Esimeses veerus võiks iseloomustada tootmist enne aurumasinat. Teise veergu kantakse tootmises toimunud muutused, mis kaasnesid aurujõu kasutuselevõtuga. Olulisel kohal arutelu. 

	45
	29.
	Prantsuse revolutsioon. Kuninganna Marie-Antoinette.
	Prantsuse kuningakoja hiilgus. Prantsuse rahva viletsus. Kuninganna Marie-Antoinette. Puhkeb Prantsuse revolutsioon. Vabadus, võrdsus, vendlus!
	Õ lk 32-35.
TV lk 18-19. 
	Õpilased võiksid arutleda demokraatlike vabaduste üle. Oluline on rõhutada vabaduste kõrval kohustusi. Võimalusel võiks analüüsida kooli kodukord. 

	46
	30.
	Prantsusmaa vallutused. Keiser Napoleon.
	Prantsusmaa asub end kaitsma. Napoleon muudab Prantsusmaa keisririigiks. Sõjakäik Egiptusesse. Napoleoni sõjad. Napoleon Venemaal. Rahvuslik vabadusliikumine. 
	Õ lk 36-39.
TV lk 20-21.
	Paaristöö ajateljega. Õpetaja jagab õpilastele paberilipikud erinevate sündmustega. Osad sündmused peaksid puudutama võõrriike, mõned olema ebaolulised. Õpilaste ülesanne oleks paigutada ajateljele üksnes Prantsusmaa ajaloos aset leidnud olulised sündmused. Iga tehtud valikut tuleks rühmal põhjendada. Empaatiaülesanne: õpilased võiksid arutleda, mida võis Napoleon Saint Helena saarel viibides lugeda oma valitsemisaja suurimaks õnnestumiseks, mida ebaeduks. Põhjendus.

	47
	31.
	Arstiteaduse edusammud. Halastajaõde Florence Nightingale.
	Arstiteadus 19. sajandil. Florence Nightingale. Rahvusvaheline Punane Rist. Genfi konventsioon.
	Õ lk 40-43.
TV lk 22-23.
	Diskussioon: mis omadused peaksid olla meditsiinitöötajal? Arutleda võiks Hippokratese vande üle. Õpilasi võiks suunata teemat põhjalikumalt uurima. Rõhuasetus võiks olla järgnev: Punase Risti, Punase Poolkuu, Punase Kristall tegevus kaasajal. Miks tunti F. Nightingale nime all  „daam lambiga”? jne. 

	32.
	Ameerika Ühendriigid. President Abraham Lincoln.
	Ameerika Ühendriikide sünd. Põhja- ja lõunaosariigid. Neegerorjad. President Abraham Lincoln.
	Õ lk 44-47.
TV lk 24-25.
	Töö kaardiga. Õpilased leiavad kaardil järgmised geograafilised objektid: Vaikne ookean, Atlandi ookean, Washingtoni linn. Õpetaja juhendamisel koostatakse tahvlil põhja- ja lõunaosariike käsitlev võrdlev tabel. 

	49
	33.
	Eesti rahvuslik ärakmisaeg. Luuletaja Lydia Koidula
	Talurahva elujärg paraneb. Eestlastel tärkab rahvustunne. Lydia Koidula. Ajaleht Postimees.
	Õ lk 48-51.
TV lk 26-29.
	Õpetaja suunamisel võiks arutleda eesti rahvusliku ärkamisaja eelduste üle. Töö ajateljega: õpilane paigutab ajateljele olulisemad rahvusliku ärkamisaja sündmused („Kalevipoja” ilmumine, „Vanemuise” loomine, ajalehtede loomine, esimene laulupidu jne). Arutleda võiks ajakirjanduse rolli üle nii rahvuslikul ärkamisajal kui tänapäeval.

	50
	33.
	Eesti rahvuslik ärkamisaeg
	F. R. Faehlmann, F. R. Kreutzwald, J. Hurt, C. R. Jakobson.
	Õpetajapoolsed lisamaterjalid.
	Võimalus teemat süvendatult avada õpetajapoolsete lisamaterjalide abil. Samuti on võimalus näidata õpilastele filmi eestlaste rahvusliku ärkamise perioodist. Õpetaja jutustus võiks käsitleda eesti rahvuseepose sündi. Lugeda võib mõna katkendit Kreutzwaldi teosest „Eesti rahva ennemuistesed jutud”. Õpilased võiksid rühmitada J. Hurda, J. V. Jannseni ja C. R. Jakobsoni tegevused.

	51
	34.
	Vene tsaaririigi lõpp. Tsaar Nikolai II.
	Venemaa valitsemine. Kommunistlik partei. Esimene maailmasõda. Tsaar Nikolai II. Romanovid tänapäeval.
	Õ lk 52-55. 

TV lk 30-31.
	Töö kaardiga. Õpilane kannab kaardile järgnevad geograafilised objektid: Tallinn linn, Peterburi linn, Moskva linn, Keskriigid (Saksamaa ja tema liitlased) ja olulisemad Antanti riigid (Prantsusmaa, Suurbritannia, Venemaa, Itaalia). Õpilased võiks arutleda teemal - kuidas mõjutas Esimene maailmasõda nende kodukanti.

	35.
	Eesti Vabariigi loomine.
	Eestlased hakkavad osalema poliitikas. Eesti Vabariigi loomine. Eesti Vabadussõda.
	Õ lk 56.
TV lk 32-33.
	Võimalus kasutada H. Palametsa helisalvestusi. „Eesti Vabadussõja lugu”. Töö atlasega. Õpilased loovad põhikooli ajalooatlase abiga oma legendi Vabadussõja rinnete ja lahingute kohta. 

	53
	35.
	Vabadussõda.
	Eesti Vabariigi iseseisvuse väljakuulutamine. Vabadussõda.
	Film „Nimed marmortahvlil”.
	Filmi vaatamine. 

	54
	35.
	Vabadussõda.
	Vabadussõda.
	Film „Nimed marmortahvlil”.
	Filmi vaatamisele peaks järgnema analüüs. Analüüs ei peaks olema töölehe vormis. Olulisel kohal vestlus, arutelu. Empaatiaülesanne: õpilane paneb end Eesti Vabadussõjas osalenud koolipoisi olukorda ning püüab kodustele kirjas selgitada, miks ta on otsustanud sõjategevuses vabatahtlikult osaleda. 

	55
	35.
	Elu Eesti Vabariigis. President Konstantin Päts.
	Vaimuelu Eesti Vabariigis: kultuur, sport, filmikunst, haridus, teatrikunst, helilooming. President Konstantin Päts. Minu kodukant aastatel 1918-1940.
	Õ lk 57-59.
TV lk 33-35.
	Õpetaja võiks rikastada ainetundi tuues näiteid loovinimeste töödest Eesti Vabariigis perioodil 1918-1940. Eesti Vabariigis toimunu tuleks siduda kodukandi ajalooga. Olulisel kohal huvi äratamine ajaloo (ka kodukandi ajaloo) vastu. Kodutööna sobiks ristsõna koostamine õpitud materjali kohta.

	36.
	Naiste rolli muutumine. Moekunstnik Coco Chanel.
	Naistemood 19. sajandil. Naiste seisund ühiskonnas muutub. Moekunstnik Coco Chanel. Naisliikumine tänapäeval.
	Õ lk 60-63.
TV lk 36-37.
	Õpetaja suunamisel võiks tahvlile joonistada võrdleva tabeli naiste positsioonist ühiskonnas (samuti rõivastusest jne) 19. sajandil ja 21. sajandil. Arutleda võiks põhjuste üle, miks muutused toimusid. 

	57
	37.
	Teaduse areng. Füüsik Albert Einstein.
	Teaduse edusammud. Vaktsineerimine rõugete vastu. Füüsik Albert Einstein. Nobeli preemia. Tuumasõja oht. 
	Õ lk 64-67.
TV lk 38-39.
	Empaatiaülesanne: Mida võis tunda Albert Einstein olles sunnitud kodumaalt (Saksamaalt) lahkuma Ameerika Ühendriikidesse? Õpetaja roll oleks teemat suunavate küsimustega avada. Õpilased võiksid ainetundi kaasa võtta esemeid või fotosid esemetest, mis pärinevad 20. sajandi I poolest. Koduülesandena võib paluda lastel meisterdada uus vajaminev „teadussaavutus”.

	58
	38.
	Teine maailmasõda. Diktaator Hitler. 
	Adolf Hitler ja natsionaalsotsialism. Hitler saab võimule. Teine maailmasõda. Holokaust. Nürnbergi kohtuprotsess. 
	Õ lk 68-71.
TV lk 40-41.
	Arutleda võiks teemal: Kuidas mõjutas Teine maailmasõda Eestit või kodukandi ajalugu? 

	59
	39.
	Kommunism Nõukogude Liidus. Diktaator Stalin. 
	Stalin koondab võimu enda kätte. Kolhooside loomine. Teine maailmasõda. Vangilaagrid. Isikukultus.
	Õ lk 72-75.
TV lk 42-43.
	Väliseestlaste ja küüditamise temaatika. Sobilik oleks intervjuu läbi viimine mõne isikuga. Näiteks küüditatuga, väliseestlasega (või väliseestlase järeltulijaga), Teises maailmasõjas osalenud inimesega jne. Õpilased vajavad õpetajapoolset suunamist küsimuste koostamisel.   

	60
	40. 
	Elu Nõukogude Eestis. Sportlane Heino Lipp. 
	Vastupanu nõukogude võimule. Elu Eesti NSV-s. Sportlane Heino Lipp.
	Õ lk 76-79.
TV lk 44-45.
	Tundi võiks paluda mõne külalisesineja, kes kõneleb elust Eesti NSV-s. Esinejaks võib-olla ka kolleeg, kes ise töötas nõukogude võimu ajal koolis. Võimalus huvi äratada oma kooli ajaloo vastu. 

	61
	
	Ekskursioon
	Külastamiseks võiks valida: Linnamuuseumi bastionide käigud, metsavendade punkri või mõne muuseumi, kus käsitletakse nõukogude võimu aegset perioodi.
	Tööleht
	Rõhuasetuse valib aineõpetaja.

	62
	41. 
	Heaoluühiskond. Popstaar John Lennon. 
	Euroopa Liit. Läänes tekib heaoluühiskond. Tarbimise varjuküljed. Noortekultuur. Popstaar John Lennon
	Õ lk 80-81.
TV lk 46-47.
	Töö kaardiga: õpilane nimetab kaardi järgi Eesti naaberriigid, kes kuuluvad tänapäeval Euroopa Liit. Eraldi võiks nimetada Eesti naaberriigid, kus on käibel euro. Arutelu, mida saab õpilane teha, et tarbimine väheneks ja loodus/keskkond oleks rohkem hoitud. Võimalus esitada/mängida lastele mõni The Beatles või John Lennoni laual.

	42.
	Suhtumine lastesse muutub. Kirjanik Astrid Lindgren.
	Perekond muutub. Lastekasvatus 20. sajandi algul. Kirjanik Astrid Lindren. Pipi Pikksukk. Avalik arvamus. 
	Õ lk 84-87. 
TV lk 48-49.
	Õpetaja ülesandeks oli huvi äratamine lugemise vastu. Õpilastele võiks tutvustada erinevaid lastele mõeldud raamatuid. Õpilased võiksid joonistada pildi, millel on kujutatud mõnda Astrid Lindgreni poolt loodud raamatu tegelaskuju. 

	64
	
	Laste kasvatamine ja kooliharidus Eestis 20. sajandi alguses.
	Kirjanik Oskar Luts. Raamat „Kevade”.
	Film „Kevade”
	Filmi vaatamine.

	65
	
	Laste kasvatamine ja kooliharidus Eestis 20. sajandi alguses.
	
	Film „Kevade”
	Filmi vaatamisele võiks järgneda analüüs.

	43.
	Eesti taasiseseisvumine. President Lennart Meri.
	Eestis algab muutuste ajastu. Laulev revolutsioon. Balti kett. President Lennart Meri. Eesti Euroopa Liidus ja NATO-s
	Õ lk 88-91.
TV lk 50-51.
	Töö kaardiga: õpilased märgivad kaardile Balti ketti trajektoori. Õpilased võiksid uurida, kas Balti kett läks läbi ka nende kodukandi. Õpilastele võiks mängida mõnda laulva revolutsiooni aegset muusikapala ning ühises arutelus võiks mõelda laulusõnade tähenduse üle. Näiteks „Koit”.

	44. 
	Maailm tänapäeval. Ema Teresa.
	Arvutid ja informatsioon. Rahvaarv kasvab. Linnastumine. Ema Teresa. Abiorganisatsioonid. 
	Õ lk 92-95.
TV lk 52-53.
	Diskusioon teemal: globaalprobleemid. Teema käsitlemise sügavuse ja rõhuasetuse valib õpetaja. 

	68
	
	II osa kokkuvõte. 
	Tagasivaade poolaasta vältel õpitud teemadele. Ajatelg. 
	Õ lk 96–98. 

TV lk 54-55.
	Rõhuasetus töövihikuga töötamisel. TV esitatud daatumitele võiks juurde märkida sajandid nii araabia kui rooma numbriga.

	Kordamine
	Õpilaste valitud teemal PowerPoint ettekanded.
	
	Võimalik teha nii paaris- kui rühmatööd. Õpilased valivad õpikust enda meelisteema ning esitavad PowerPointi, kus toovad kaasõpilasteni enda valitud teemakäsitluse.

	Kordamine
	Õpilaste valitud teemal PowerPoint ettekanded.
	
	Võimalik teha nii paaris- kui rühmatööd. Õpilased valivad õpikust enda  meelisteema ning esitavad PowerPointi, kus toovad kaasõpilasteni enda valitud teemakäsitluse.

